open-index/open-wikipedia-markdown huggingface dataset:
بابا ہری داس

**بابا ہری داس** 26 مارچ 1923 کو الموڑہ میں پیدا ہوئے جو نینی تال کے قریب واقع ہے۔ تب یہ علاقہ اتر پردیش میں شامل تھا اور اب اتر کھنڈ کا حصہ ہے۔ بابا ہری داس یوگا کے استاد، خاموشی اختیار کرنے والے سنیاسی اور دھرم اور موکش کے مبصر تھے۔ انھیں اشٹانگ یوگا پر مہارت ہے جو پتنجلی کی راج یوگا کہلاتی ہے۔ اس کے علاوہ انھیں کریہ یوگا، ایور وید، سانکھیہ، تنتر یوگا، وید اور سنسکرت پر بھی مہارت حاصل تھی۔

کماؤں کے کرناٹک براہمن خاندان کی تیرہویں نسل میں پیدا ہوئے۔ ان کی پیدائش چیتر کے مہینے میں ہوئی۔ اس کے علاوہ وہ مصنف، ڈراما نگار، مارشل آرٹس کے استاد، مجسمہ ساز اور مندروں کے ماہر معمار بھی تھے۔ 1971ء کے اوائل میں ریاست ہائے متحدہ امریکا میں آمد پر ان کی تعلیمات سے متاثر ہو کر کیلیفورنیا اور کینیڈا میں بہت سے یوگا کے مراکز کھل گئے۔ انھوں نے یوگا سترا، سرمد بھگوت گیتا، سمکھیا کریکا اور ویدوں پر تبصروں والی بہت سی کتب لکھیں۔ اس کے علاوہ مقصدِ حیات، دانش و حکمت، مضامین، ڈراموں، چھوٹی کہانیوں، بچوں کی کہانیوں، کیرتن منتر اور یوگا کے بارے انتہائی تفصیلی کتابیں بھی لکھیں۔ انہی کتب کی مدد سے پھر یوگا میں اسناد کے کورس کرانا شروع ہوا تھا۔

ریاست ہائے متحدہ میں انھوں نے ایورویدک کو متعارف کرانے میں اہم کردار ادا کیا تھا۔ ایورویدک قدیم ہندوستان میں صحت اور علاج کے لیے استعمال ہوتا آیا ہے۔ اس کے علاوہ ناچ، مخصوص لباس کی تیاری وغیرہ بھی سکھایا کرتے تھے۔ کرم یوگا یعنی بے لوث خدمت جس نے ان کی زندگی کا رخ متعین کیا اوردوسروں کی بھلائی کے کام کرنے کے بارے بھی سکھاتے تھے۔ اس کے علاوہ انھوں نے 1987ء میں ہردوار میں کھولے گئے سری رام یتیم خانے پر پوری توجہ مرکوز رکھی جہاں پورے بھارت سے یتیم اور لاوارث بچے رکھے گئے ہیں۔ اگرچہ وہ خود کبھی نہیں بولتے مگر کئی زبانوں پر عبور حاصل تھا اور ان میں لکھتے تھے۔

نینی تال اور الموڑہ کے مقامی لوگ بابا ہری داس کو ہری داس، ہری داس بابا، چھوٹا مہاراجا، ہردا بابا وغیرہ کہتے ہیں۔ نینی تال کے بابا ہری داس سوامی ہری داس سے الگ شخصیت تھے۔

## حوالہ جات

## ماخذ

* 

## بیرونی روابط

* [//en.wikiquote.org/wiki/Silence_Speaks Quotes in: *Silence Speaks*]
* Talks With Babaji
* Sankat Mochan Hanuman
* Updates from the Hanuman Fellowship

زمرہ:1923ء کی پیدائشیں
زمرہ:2018ء کی وفیات
زمرہ:ادویتی فلاسفہ
زمرہ:اکیسویں صدی کے ہندو مذہبی رہنما
زمرہ:بیسویں صدی کے بھارتی فلسفی
زمرہ:بیسویں صدی کے ہندو مذہبی رہنما
زمرہ:بھارت کے مذہبی مصنفین
زمرہ:ہندوستان کے ہندو روحانی گرو
زمرہ:بھارتی ہندو مبلغین
زمرہ:روحانی اعمال
زمرہ:ضلع نینیتال کی شخصیات
زمرہ:معاصر بھارتی فلاسفہ
زمرہ:نینیتال کی شخصیات
زمرہ:ویشنوی سنت
زمرہ:ہندو فلاسفہ
زمرہ:ہندو مصنفین
زمرہ:ہندوستانی سنیاسی
زمرہ:ویکی ڈیٹا سے مختلف مختصر وضاحت
ڈوگرا راج

**ڈوگرا راج** ( **جموال خاندان**) ایک ہندو ڈوگرا شاہی خاندان سوریاونشی کھشتریا جموال راجپوت خاندان تھا جس نے ریاست جموں و کشمیر پر ڈوگرہ راج قیام کیا

اس کا آغاز، گلاب سنگھ سے ہوتا ہے جو رنجیت سنگھ کے عہد میں سکھ سلطنت میں اعلیٰ عہدے دار تھا۔ 1839ء میں رنجیت سنکھ کی موت پر لاہور دربار رنجیت سنگھ کے وارثوں اور فوجی سربراہوں کے درمیان میں جنگ اقتدار کی اماجگاہ بن چکا تھا۔ اسی اثنا میں سکھوں اور انگریزوں کی کشمکش بھی شروع ہو چکی تھی۔ گلاب سنگھ نے خفیہ طور پر لاہور دربار کے خلاف اںگریزوں کا ساتھ دینا شروع کر دیا۔ فروری 1846ء کو معاہدہ امرتسر طے پایا۔ جس کے تحت سات لاکھ کے آبادی والے کشمیر کو سات لاکھ روپے کے عوض گلاب سنگھ کے حوالے کر دیا۔

## گلاب سنگھ
گلاب سنگھ کے راستے میں سب سے بڑی رکاوٹ کشمیر کا گورنر امام دین تھا۔ گلاب سنگھ نے انگریزوں کی بروقت امداد سے امام دین کو شکست دی اور ریاست پر قبضہ کر لیا۔ چند دن بعد رانی پور اور راجوری کی جاگیروں میں بھی اس کے خلاف بغاوت رونما ہوئی، جسے انگریز فوجوں کی مدد سے دبا دیا گیا۔ 19 نومبر 1846ء کو مہاراجا گلاب سنگھ پوری ریاست جموں و کشمیر کا مالک و مختار بن کر انگریزی فوج کے ہمراہ سری نگر میں داخل ہوا اور اس طرح ریاست میں ڈوگرا حکومت کا آغاو ہوا۔

## رنبیر سنگھ
گلاب سنگھ کی وفات کے بعد اس کا بیٹا رنبیر سنگھ گدی پر بیٹھا۔ یہ اپنے باپ کی طرح ظالم اور متعصب تھا۔ اس نے 28 سال حکومت کی اور ہندو مت کے فروغ اور سنسکرت زبان و ادب کی ترویج کے لیے کوششیں کیں۔ رنبیر سنگھ کی موت 12 ستمبر 1885ء کو ہوئی۔ اس کے تین بیٹے تھے۔ پرتاپ سنگھ، رام سنگھ اور امر سنگھ۔ پرتاپ سنگھ نے چالیس سال تک حکومت کی۔ اس کی حکومت بھی اس کے باپ دادا کی قائم کردہ روایات کے عین مطابق تھی۔ اس کے دور میں گائے کے ذبیجہ پر مسلمانوں کے لیے عمر قید کی سزا تھی۔

## جموں و کشمیر کے مہاراجوں کی فہرست (1846–1952)
* گلاب سنگھ (1846–1856)
* رنبیر سنگھ (1856–1885)
* پرتاب سنگھ (1885–1925)
* ہری سنگھ (1925–1952) (بادشاہت ختم کر دی)
* ہری سنگھ (صرف لقب) (1952–1961)

## مزید دیکھیے
* ریاست جموں و کشمیر
* جموں و کشمیر
* مسئلہ کشمیر
* کشمیر
* ڈوگرا

## ملاحظات

## حوالہ جات

## کتابیات
* 

## بیرونی روابط

* Kashmir and Jammu, ''The Imperial Gazetteer of India''، 1909, v. 15, p. 71.
* Genealogy of the ruling chiefs of Jammu and Kashmir
* [''Conflict in Kashmir: Selected Internet Resources by the Library, University of California, Berkeley, USA''; [جامعہ کیلیفورنیا، برکلی] Library Bibliographies and Web-Bibliographies list]
* Brief history of Kashmir rulers with their coinage details
* Brief history of Jammu rulers with a coin image

زمرہ:ہندو شاہی سلاسل
زمرہ:راجپوت حکمران
زمرہ:تاریخ جموں و کشمیر
زمرہ:جموں و کشمیر کے مہاراجہ
زمرہ:ڈوگرا
زمرہ:ہندوستانی بادشاہی
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:بھارت میں 1952ء کی تحلیلات
زمرہ:ہندوستان میں 1846ء کی تاسیسات
زمرہ:راجپوت
زمرہ:ویکی ڈیٹا سے مطابقت رکھنے والی مختصر تفصیل
زمرہ:کشمیر کے شاہی سلاسل
زمرہ:بھارتی خاندان
راحیل اعظم

**راحیل اعظم** ( پیدائش 27 ستمبر 1981) ایک بھارتی اداکار اور ماڈل ہیں۔ جو ایک تخیلاتی ڈراما سیریل حاتم ،جو سٹار پلس ٹی وی سے نشر ہوتا ہے، کی وجہ سے بہت مقبولیت کے حامل ہیں ۔
اعظم 27 ستمبر 1981 کو بنگلور بھارت میں پیدا ہوئے اور ان کی ایک بڑی بہن ہے۔
اعظم نے اپنیاسکول کی تعلیم کلرینس ہائیاسکول اور بی ایم ایس انجینرنگ کالج In ممبئی سے سافٹ ویئر انجیرنگ میں گریجویشن حاصل کی۔ 1999 میں اعظم ممبئی اپنے انجیرنگ کیرئیر کی خاطر آئے مگر بچپن سے ہی اس کی اداکار بننے کی خواہش تھی اس مقصد کے لیے اس نے کشور نامت کپور کی اداکاری کی کلاسز میں تین ماہ کے لیے داخلہ لے لیا۔ اعظم نے اپنے کیرئیر کی شروعات چھوٹے اشتہارات میں ماڈلنگ سے کی۔ اس نے چند تجارتی اشتہارات کیے۔ اس کے بعد اس نے مرحوم نصرت فتح علی خان اور روپ کمار راتھوڑ کے لیے ایک گانے کی فلم میں کام کیا۔
2001 میں اس نے اپنا پہلا وقفہ روز کا صابن، ایک ٹکڑا چاند کا، لیا۔
اس کے بعد سٹار پلس کے ساگر فلمز کے مہم جوئی پر مبنی ڈراما سیریل حاتم کے ذریعے سر فہرست آ گئے اور بہت بڑی کامیابی حاصل کی اور پسندیدہ ایکشن اداکار کے طو پر سٹار پریوار ایوارڈ جیت لیا۔
حالیہ وہ بینگلور میں اپنے خاندانی کاروبار میں مصروف ہیں۔ انھوں نے نوائے وقت انڈیا کو انٹرویو دیتے ہوئے وضاحت کی، ٹیلی ویژن میں 90% جگہ پر خواتین اکثریت کا غلبہ ہے۔
جبکہ باقی 10 فیصد پر مرد اداکاروں کو اداکاری کا کام حاصل ہوتا ہے اور اس 10 فیصد میں صرف دو فیصد جگہ تخیلاتی کام کی بچتی ہے جس میں ،میں کام کرتا ہوں۔ میں کام کرنے کی مشین نہیں ہوں۔ مجھے اداکاری کی پیشکش مل رہی ہیں لیکن میں ان کو قبول نہیں کر رہا، کیونکہ میں پیشہ ورانہ طور پر سافٹ ویئر انجینئر ہوں اور بینگلور میں ہمارا خاندانی کاروبار ہے چنانچہ میں خود کو اسی میں مصروف رکھنا چاہتا ہوں۔ اداکاری کے علاوہ میں پیشہ ور گھڑ سوار بننا چاہتا تھا۔
## حوالہ جات

## بیرونی روابط
* 
https://instagram.com/rahil.azam.7?igshid=9z0ienigkyle

زمرہ:1981ء کی پیدائشیں
زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بنگلور کے مرد اداکار
زمرہ:بھارتی مرد ٹیلی ویژن اداکار
زمرہ:بھارتی مسلم شخصیات
زمرہ:ممبئی کے مرد اداکار
زمرہ:ہندی ٹی وی کے مرد اداکار
زمرہ:بھارتی ریئلٹی ٹیلی ویژن سیریز کے شرکا
زمرہ:ریئلٹی ٹیلی ویژن شرکا
بھارتی قوم

**بھارتی** وہ لوگ ہیں جو بھارت کی قومیت یا شہریت رکھتے ہیں، جو دنیا کا سب سے زیادہ آبادی والا ملک ہے اور اس میں پورے عالم کی 17.50% آبادی بستی ہے۔ بھارتی سے مراد قومیت ہے اور کوئی نسلی یا لسانی گروہ نہیں ہے۔ بھارتی قومیت کئی علاقائی نسلی و لسانی زمروں پر مشتمل ہے، جو بھارت کی تکثیری اور پیچیدہ تاریخ دکھاتی ہے۔ بھارت بر صغیر کے سبھی اہم نسل کے لوگوں کا احاطہ کرتا ہے۔ بھارتی آبا و اجداد کے ساتھ بھارتی تارکین وطن، جو دوسرے ملک میں جا کر بسے ہیں، وہ لوگ قریب قریب ایشیا اور شمالی امریکا کے اہم ملکوں میں قابل لحاظ حد تک جا کر آباد ہوئے ہیں۔

### ہمہ نسل کی مثال: افریقی نسل کے لوگوں کی موجودگی
بھارت میں افریقا کے لوگ دور قدیم سے آتے رہے ہیں ۔ لیکن کم لوگوں کو یہ پتہ ہے کہ افریقہ کے ہزاروں باشندے صدیوں سے یہاں کی ریاست گجرات میں باضابطہ ایک طبقے کے طور پر آباد ہیں ۔ بعض مورخین کا خیال ہے کہ پرتگالی انھیں غلام کے طور پر یہاں لائے تھے۔ 

## انسانی ترقیاتی اشاریہ

انسانی ترقیاتی اشاریہ ایک ایسی پیمائش ہے جس سے کہ انسان کی ترقی کے تین زاویوں کو ناپا جاتا ہے: لمبی اور صحت مند زندگی، معلومات تک رسائی اور باوقار معیار زندگی کا حصول۔ ان پیمانوں کی کڑی جانچ سے پتہ چلا ہے کہ دنیا کے تین سب سے اعلیٰ مقام پر فائز ممالک ناروے (انسانی ترقی کے اشاریے کی قدر 0.949)، آسٹریلیا (0.939) اور سویٹزرلینڈ (0.939) ہیں۔ بھارت 2016ء میں اس پیمائش میں سابقہ سال کی 130 ویں جگہ سے گر کر 131 پر آ گیا تھا۔ بھارت میں انسانی ترقی کا اشاریہ 0.624 ہے۔ اس سے یہ ”اوسط انسانی ترقی” کے زمرے میں آتا ہے۔ یہ وہ مقام ہے جس میں بھارت وہی جگہ جا چکا ہے جہاں پر کانگو، نامیبیا اور پاکستان ہیں۔ جنوبی ایشیا کے ممالک میں بھی بھارت کا مقام سری لنکا (73) اور مالدیپ (105) کے بعد آتا ہے۔ یہ دونوں ممالک “اعلیٰ انسانی ترقی“ کے زمرے میں آتے ہیں۔

## حوالہ جات

زمرہ:بھارت کے نسلی گروہ
زمرہ:بھارتی آبادیات
زمرہ:بھارتی شخصیات
زمرہ:جنوبی ایشیا کے نسلی گروہ
محمد علی بیگ

**محمد علی بیگ** بھارتی تھیٹر کی ایک شخصیت ہیں نیز اشتہارات پر مبنی فلمیں اور ڈاکیومینٹری فلمیں بناتے ہیں۔ انھیں میڈیا کی جانب سے "گلوبل فیس آف حیدرآبادی تھیٹر" ، 'سلطان آف ایپیکس اور 'ماسٹر آف ریوائیول' کے نام دیے گئے ہیں۔ انھیں پدماشری ایوارڈ سے بھی نوازا گیا۔ انھوں نے 2005ء میں حیدرآباد میں قادر علی بیگ تھیٹر فاؤنڈیشن کی بنیاد رکھی جو انھوں نے اپنے مرحوم والد اور تھیٹر اداکار قادر علی بیگ کی یاد میں قائم کیا۔ بھارت کے مشہور تھیٹر گھرانوں میں سے ایک میں ان کی پیدائش نے تھیٹر سے متعلق ان کی صلاحیتوں کو جلا بخشی۔ قادر علی بیگ تھیٹر فاؤنڈیشن حیدرآباد میں بامقصد تھیٹر کی ترویج میں اپنا کردار ادا کر رہی ہے۔
اپریل 2014ء میں انھیں تھیٹر کی خدمات سر انجام دینے پر بھارت کے چوتھے بڑے سول ایوارڈ پدماشری سے نوازا گیا۔
مختلف بین الاقوامی اعزازات جیسے پیرس میں فرنچ آرنر، ٹورنٹو اور شکاگو میں گلوبل ایکسیلینس ایوارڈ کے علاوہ ترکی، برطانیہ اور امریکا میں بھی ان کے تھیٹر سے متعلق کام کو بہت سراہا جاتا ہے۔ ایڈورٹائزنگ اور ڈاکیومینٹری فلمیں بنانے کے سلسلے میں ان کی کل 450 پروڈکشنز موجود ہیں جن پر انھیں 40 سے زائد بین الاقوامی حسن کارکردگی کے اعزازات سے نوازا گیا۔

ابتدائی زندگی:

محمد علی بیگ حیدرآباد،بھارت میں تھیٹر کی معروف شخصیت قادر علی بیگ اوران کے تھیٹر فاؤنڈیشن کی چیئر پرسن بیگم رضیہ بیگ کے ہاں پیدا ہوئے۔ لہٰذا محمد علی کو بچپن سے ہی تھیٹر سے منسلک رہنے کا موقع ملا۔

کیریئر:
جس عمر میں نوجوان عموماً فلم اسکول میں تربیت کے لیے داخل ہوتے ہیں اور سینیئر فلم پروڈیوسرز کے اسسٹنٹ کے طور پر کام کا آغاز کرتے ہیں، محمد علی بیگ اس عمر میں خود کو ایڈورٹائزنگ فلم میکر کے طور پر منوا چکے تھے اور بھارت کے ایک نوعمر ڈائریکٹر کی حیثیت سے اپنا ایک نام رکھتے تھے۔

محمد علی بیگ نے 400 سے زائد ایڈورٹائزنگ اور کوآپریٹو فلمیں بنائیں جن میں بھارتی ، تھائی لینڈ اور دیگر غیر ملکی برانڈز کو متعارف کرایا۔ ان کے اشتہارات پر مبنی مختصر فلمیں اور معاشرتی دستاویزی فلمیں پوری دنیا میں نشر ہوتی ہیں جیسے انڈیا میں دور درشن سے برطانیہ میں بی بی سی تک، امریکا میں ڈسکوری چینل، سی این این اور روس میں ماسکو ٹیلی ویژن وغیرہ۔

انھوں نے 2005ء میں اپنی والدہ رضیہ بیگ اور لکشمی دیوی راج کے ساتھ مل کر اپنے مرحوم والد کی یاد میں خراج عقیدت پیش کرتے ہوئے 'قادر علی بیگ فاؤنڈیشن' کی بنیاد رکھی جس نے حیدرآباد کی تھیٹر دنیا میں بڑا نام پیدا کیا۔ آج بھارت میں تھیٹر کے سب سے زیادہ تجربہ کار اور معروف ناموں میں سے ایک نام ان کا ہے۔ ان کی پروڈکشنز کی تعداد وسیع ہے۔
انھیں ان کی ثقافتی فلم 'راکیومینٹری' پر بہت زیادہ دادو تحسین موصول ہوئی اور عالمی ایوارڈ سے بھی نوازا گیا۔ انھیں 30 ایڈورٹائزنگ ایوارڈز، 2 قومی اعزازات اور 2 بین الاقوامی گولڈ میڈلز سے نوازا گیا۔ دوسرے بہت سے اعزازات کے علاوہ انھیں اندرا گاندھی ایوارڈ بھی دیا گیا۔ تھیٹر کے لیے ان کی خدمات پر انھیں فرانس کی طرف سے 2010ء میں اور کینیڈا کی حکومت کی طرف سے 2014ء میں اعزازات دیے گئے۔ اس کے علاوہ ترکی اور لندن میں بھی انھیں بہت سراہا گیا۔

اپریل 2014ء میں ان کی تھیٹر خدمات پر پدماشری ایوارڈ دیا گیا۔

## حوالہ جات
http://www.baigtheatrefoundation.com/

زمرہ:بقید حیات شخصیات
زمرہ:بیسویں صدی کے بھارتی فلم ہدایت کار
زمرہ:بھارتی تھیٹر ہدایت کار
زمرہ:بھارتی مسلم شخصیات
زمرہ:حیدرآباد، دکن کے فلم ہدایت کار
زمرہ:فنون میں پدم شری وصول کنندگان
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کی بھارتی شخصیات
زمرہ:حیدرآباد، بھارت کی شخصیات
مرزا حمید اللہ بیگ

**مرزا حمید اللہ بیگ** (ایم-ایچ بیگ) (22 فروری 1913ء تا 9 نومبر 1988ء) ) بھارت کے پندرہویں چیف جسٹس تھے۔ انھوں نے بطور چیف جسٹس جنوری 1977ء سے فروری 1978ء تک خدمات سر انجام دیں۔

ابتدائی زندگی اور تعلیم:
مسلم گھرانے میں پیدا ہونے والے مرزا ایم-ایچ بیگ کے والد مرزا سلیم اللہ بیگ ریاست حیدرآباد کے چیف جسٹس تھے۔ لہٰذا حیدرآباد کے ریاستی معاملات میں ان کا ایک اہم کردار رہا۔

اس وقت حیدرآباد میں دیگر بر سر اقتدار گھرانوں کے بچوں کی مانند ایم-ایچ بیگ نے سینٹ جارج گرامر اسکول میں ابتدائی تعلیم حاصل کی جہاں انھیں سینیئر کیمبرج ایچ-ایس-ایل-سی امتحان میں پہلی پوزیشن حاصل کرنے پر گولڈ میڈل ملا۔

بھارت چونکہ ابھی تک برطانوی راج کے زیر اثر تھا اس لیے امرائے بھارت کے لیے انگلستان جا کر تعلیم حاصل کرنا عام بات تھی خاص طور پر جب انھیں قانون کی تعلیم حاصل کرنا ہوتی تو وہ انگلستان کا رخ ہی کیا کرتے تھے۔ اس طرح ایم-ایچ بیگ نے مشہور ٹرینیٹی کالج اور 1931ء میں کیمبرج یونیورسٹی میں داخلہ لیا اور وہاں سے آثار قدیمہ اور علم الانسان اور تاریخی امتیازی سند کا امتحان پاس کیا۔ انھوں نے لندن اسکول آف اکنامکس میں قانون، معاشیات اور سیاسیات کی تعلیم حاصل کی۔ لنکن ان جیسی نامور سوسائٹی کے ذریعے عدلیہ میں شمولیت اختیار کی۔ انھیں 1941ء میں انگلستان عدلیہ میں بلایا گیا تھا۔
عدلیہ کیرئیر:

گریجویشن کے بعد ایم-ایچ بیگ الہ آباد اور میروت میں الہ آباد ہائی کورٹ کے ایڈووکیٹ کی حیثیت سے پریکٹس کرنے کے لیے واپس بھارت آ گئے۔ یہییں سے ایم-ایچ بیگ کو عدالتی نظام سے تجربات حاصل ہونا شروع ہوئے۔ 1949ء میں وہ بھارت کی فیڈرل کورٹ کے ایڈووکیٹ مقرر ہوئے اور پھر بھارت کی سپریم کورٹ کے ایڈووکیٹ بن گئے۔

اعزازات:
1- قانون اور عوامی معاملات سے متعلق خدمات کے اعتراف میں انھیں 1988ء میں بھارت کا دوسرا بڑا سول اعزاز پدما ویبھوشن دیا گیا۔

## حوالہ جات

## بیرونی روابط
* Reference to the "late M. Hameedullah Beg"

زمرہ:1913ء کی پیدائشیں
زمرہ:1988ء کی وفیات
زمرہ:بیسویں صدی کے بھارتی قانون دان
زمرہ:بیسویں صدی کے بھارتی منصفین
زمرہ:بھارتی مسلم شخصیات
زمرہ:عوامی امور میں پدم وبھوشن کے وصول کنندگان
زمرہ:لندن اسکول آف اکنامکس کے فضلا
زمرہ:ٹرینیٹی کالج، کیمبرج کے فضلا
زمرہ:ہماچل پردیش ہائی کورٹ کے چیف جسٹس
زمرہ:جامعہ لندن کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے ہندوستانی مسلمان
ابو الحسن قطب شاہ

ابو الحسن قطب شاہ(تانا شاہ) جنوبی بھارت کی ریاست گولکنڈہ سلطنت کے قطب شاہی خاندان کے آٹھویں اور آخری حکمران تھے۔ تانا شاہ کا دور حکومت 1672سے لے کر 1686 تک تھا۔
ان کا اصل نام ابو الحسن تھا۔ تانا شاہ کا لقب ان کو ان کے استاد حضرت صوفی سید ریاض الدین ملتانی نے گولکنڈہ کا تخت نشین ہونے سے قبل دیا تھا۔ حضرت شاہ ریاض الدین کی نسبت سے ان کی لڑی خواجہ بندہ نواز سے آٹھویں پشت پر جا ملتی ہے۔
ابو الحسن کی آواز بہت اچھی تھی اور گاتے بھی اچھا تھے۔ اس پر متزاد حد درجہ معصومیت بھی تھی۔ اسی بنا پر شاہ راجو نے انھیں تانا شاہ کا لقب دیا جس کا مطلب ہے 'صوفی بچہ'۔
تانا شاہ کا ایک اور مطلب بھی ہے 'زبردست حکمران'۔
ان کو ایک مقبول سیاست دان کے طور پر یاد رکھا جاتا ہے جو کسی دوسرے مذہب یا قوم سے امتیازی سلوک روا نہیں رکھتے تھے۔
اس نے برہمنوں کو اپنے وزراء اور جنرلوں کے طور پر بھرتی کیا۔ ہانامکنڈا سے دو بھائی مدانہ اور اکانہ اس کے اہم وزراء تھے۔ تانا شاہ نے تلیگو ادب میں مدانہ کے بھتیجے کنچرلا گوپانہ کی وجہ سے اہم مقام حاصل کیا۔ کنچرلا گوپانہ 'رامادسو' کے نام سے بھی جانا جاتا ہے۔ تانا شاہ نے رامادسو کو پالوانچا تالک کے تحصیل دار (آمدنی سیکشن کا سربراہ) کے طور پر بھرتی کیا۔
رامادسو نے بھڈرا چلم کے رام مندر کی تعمیر اور رام، سیتا، لکشمن کے بتوں کے زیورات کے لیے عوامی فنڈ جمع کرنا شروع کر دیا۔
تانا شاہ نے عوامی فنڈ کے اس غلط استعمال پر رامادسو کو جیل میں ڈال دیا۔ بارہ سال بعد رامادسو اس وجہ سے رہا ہوا کہ تانا شاہ نے اس کو خواب میں رام کی تصویر والے سنہرے سکوں کے ساتھ دیکھا تھا۔ اس کے بعد تانا شاہ نے ہر بار رام نوامی تہوار پر بدراچلم کے مندر میں موتی بھیجنے کی روایت ڈالی جو اس کے جانشینوں نے بھی برقرار رکھی اور آج بھی تلنگا ریاست کی جانب سے جاری و ساری ہے۔
اس سے قبل تانا شاہ کے سسسر عبد القدوس کو اورنگ زیب کی طرف سے شاہجہان کی بالادستی قبول کرنے پر مجبور کیا گیا۔ ان کی دوسری بیٹی(تانا شاہ کی بیوی کی چھوٹی بہن) کی شادی اورنگ زیب کے سب سے بڑے بیٹے سلطان محمد سے ہوئی تھی۔
## حوالہ جات

## بیرونی روابط

زمرہ:بھارتی مسلم شخصیات
زمرہ:تخت سے اتارے جانے والے فرماں روا
زمرہ:تیلگو شخصیات
زمرہ:سلطنت قطب شاہی
زمرہ:قطب شاہی خاندان
زمرہ:گولکنڈہ کے بادشاہ
زمرہ:ویکی ڈیٹا سے مختلف مختصر وضاحت
زمرہ:1672ء کی پیدائشیں
زمرہ:1699ء کی وفیات
آئی جی پولیس

** آئی جی پولیس** یا ** انسپکٹر جنرل آف پولیس**  کا عہدہ کئی ممالک کی پولیس میں سب سے زیادہ سینئر افسر کی زیر صدارت ہونے والی تقرری کے لیے استعمال ہوتا ہے.

## پاکستان
ایک انسپکٹر جنرل آف پولیس (آئی جی پی) یا پروونشل پولیس آفیسر (پی پی او) یعنی صوبائی پولیس افسر پاکستان کی صوبائی پولیس کا سربراہ ہوتا ہے۔ آئی جی پی پاکستان میں ایک تین ستارہ تقرری ہے۔ ہر صوبے کی پولیس کا اپنا آئی جی ہوتا ہے۔ جیسا کہ:
* آئی جی پنجاب

## حوالہ جات

زمرہ:پولیس افسران
زمرہ:ویکی ڈیٹا سے مطابقت رکھنے والی مختصر تفصیل
شیخ محمد

**شیخ مُحمد** (1560–1650) کو **شیخ مَحَمد**، **سید شیخ مَحَمد قادری**، **شیخ محمد شری گونڈیکر**، **شیخ مَحَمد بابا** بھی کہا جاتا ہے۔ وہ ایک مسلم سنت اور شاعر تھے جن کی عزت ہندو بھی کرتے ہیں۔ وہ مراٹھی زبان کے سب سے مشہور مسلمان شاعر ہیں۔ انھوں نے ”یوگا سنگرام“ لکھی ہے۔

## پسِ منظر
شیخ محمد کی پیدائش اور ساری زندگی شری گونڈا میں بسر ہوئی جو ہندوستان میں مہاراشٹر میں واقع ہے۔ ان کے والد راج محمد تھے جو قادری صوفی تھے۔ ان کے گرو ہندو ویشنو مت (ایسا ہندو فرقہ جو بھگوان وشنو کی پوجا کرتا ہے) سے تعلق رکھنے والے چنگا بودھالے تھے جو جناردن سوامی کے بھی گرو تھے جو ایک ناتھ کے گرو تھے۔ چنگا بودھالے کو صوفی روایات کے مطابق سعید چنگا صاحب قادری بھی کہا جاتا ہے۔ انھیں ہندو بھگوان دتاتریہ کا اوتار مانا جاتا ہے جو شیخ محمد کے والد کے شاگرد تھے۔

## تعلیمات اور کام
شیخ محمد *یوگا سنگرام*، *پونا وجیا*، *نش کلنک پربودھ* اور *گیان ساگر* وغیرہ کے مصنف بھی ہیں۔ ان کی تصانیف میں ہندو بھکتی اور مسلم صوفی روایات واضح دکھائی دیتی ہیں۔ شیخ محمد ہندو فلسفے میں ادویت ویدانت مکتبِ فکر سے متاثر تھے۔ ان کی تحاریر میں بھکتی تحریک سے متعلق ان کی معلومات ظاہر ہوتی ہیں۔

یوگا سنگرام 1645 میں لکھی گئی اور اس میں 2،319 نظمیں شامل ہیں اور اسے شاہکار کا درجہ حاصل ہے۔ ان کی فلسفیانہ تخلیقات کا بنیادی نکتہ ‘خدا کی پہچان اور اس کے تجربے کے لیے روح کی جدوجہد‘ ہے۔

شیخ محمد ہندو صحیفوں جیسا کہ پران اور دیگر صحائف کے فلسفے سے مثالیں دیتے ہیں۔ یوگا سنگرام میں ہندو بھگوانوں رام، کرشن (دونوں ہی وشنو کی شکلیں ہیں)، وشنو اور شیو کے حوالے موجود ہیں۔ اس کے تمام اٹھارہ ابواب گنیش کی پوجا سے شروع ہوتے ہیں۔ تاہم شیخ محمد کی تحاریر میں توحید پر مبنی عقائد ملتے ہیں جو اسلام کی بنیاد ہیں۔ شیخ محمد خدائے واحد کی تبلیغ کرتے ہیں۔

## یاد
[تصغیر|[شری گونڈا میں شیخ محمد کے مزار میں موجود ان کی گدی]]
مہاراشٹر میں شیخ محمد کو سنت شاعر کے طور پر اور بھکتی تحریک کی وجہ سے یاد رکھا جاتا ہے۔ صوفی شاعر رام داس جو کٹر ہندو اور شیخ محمد کے ہم عصر تھے، نے بھی شیخ محمد کو بڑا سنت مانا ہے۔

شیخ محمد کو مسلمان سنت شاعر کبیر کا اوتار مانا جاتا ہے۔ کبیر مسلمان سنت شاعر تھے جن پر رام کا سایہ تھا اور رام وشنو کے اوتار بھی تھے۔ شیخ محمد وشنو کی ایک اور صورت کے عقیدت مند تھے۔

## حوالہ جات

زمرہ:1560ء کی پیدائشیں
زمرہ:1650ء کی وفیات
زمرہ:احمد نگر کی شخصیات
زمرہ:بھارتی مرد شعرا
زمرہ:بھکتی تحریک
زمرہ:سولہویں صدی کے ہندوستانی شعرا
زمرہ:سولھویں صدی کے ہندوستانی فلاسفہ
زمرہ:سولہویں صدی میں اسلامی مذہبی رہنما
زمرہ:مراٹھی زبان کے مصنفین
زمرہ:مراٹھی شعرا
زمرہ:مہاراشٹر کے اسکالر
زمرہ:مہاراشٹر کے شعرا
زمرہ:ویشنوی سنت
زمرہ:ہندو شعرا
زمرہ:ویکی ڈیٹا سے مطابقت رکھنے والی مختصر تفصیل
نجيب الدولہ

نجیب الدولہ کا تعلق عمرخیل کے علاقے مندھن یوسفزئی سے تھا۔ اس نے اپنے گاؤں محلہ نظرخیل صوابی خاص،

سے ضلع صوابی ہجرت کی جو آج کل خیبر پختونخوا، پاکستان ہے۔ 1739 میں اپنے چچا کے ساتھ شمولیت اختیار کی اور عماد الملک نے نجیب الدولہ کو سہارن پور کا گورنر مقرر کیا۔ اٹھارویں صدی میں وہ روہیلی قبائلی سربراہ بھی تھے۔ جس نے 1740ء میں بھارت بجنور ضلع میں نجیب آباد شہر قائم کیا۔ اس نے نجیب آباد میں مغل وزیر کی حیثیت سے روہیلا دور کے بہت سی نادر اور نایاب تعمیرات کروائیں۔
نجیب الدولہ ایک روہیل یوسفزئی پشتون تھے جنھوں نے پہلے مغلوں کے دور میں اپنی خدمات سر انجام دیں لیکن بعد میں مغل حکومت کے زوال کا باعث بنے اور احمد شاہ ابدالی کا ساتھ دیا جس نے 1757ء میں دہلی پر حملہ کیا تھا۔
انھوں نے سپاہی کے طور پر اپنے کیرئیر کا آغاز ایک تارک وطن کی حیثیت سے 1743 میں ضلع صوابی خیبر پختونخوا کے گاؤں مانیر سے شروع کیا۔ وہ عمادالملک کے اولین ملازمین میں سے ایک تھے۔
1757ء میں انھوں نے احمد شاہ ابدالی کے دہلی پر حملے میں اس کا ساتھ دیا۔ ابدالی نے ان کو مغل شہنشاہ کے میر بخشی کے طور پر تعینات کیا۔ اس کے بعد ان کے کیرئیر میں ان کو نجیب الدولہ، امیر الامراء، شجاع الدولہ کے نام سے جانا جاتا تھا۔ 1757ء سے 1770ء تک وہ دھیراڈن سہارن پور کے گورنر رہے۔
1757ء میں نجیب الدولہ جو مغل سلطنت کے ماتحت علاقے سہارن پور کا گورنر تھا، نے دھیراڈن شہر پر روہیلا فوج کے ساتھ حملہ کر دیا اور اگلی دہائی تک اس پورے علاقے پر حکومت کی۔ اس شہر کی حکمرانی کے دوران میں وہ اپنے بہترین انتظامی طریقہ کار اور زمینی وسائل کی ترقی کے لیے مشہور تھا۔ اس کے علاقے میں ترقی و خوش حالی کا باعث وسیع تر زراعت اور آبپاشی تھی۔ اس زمانے کے اگائے آموں کے بہت سے جھنڈ آج بھی باقی ہیں۔
اگرچہ 1770ء میں یہ علاقہ اس کی موت کے بعد راجپوتوں، گجروں، سکھوں اور گورکھوں کے ہاتھوں اجڑ گیا۔
احمد شاہ ابدالی نے 1759ء کے حملے میں نجیب الدولہ کو دہلی پہ قابض رہنے کے لیے میر بخشی کے عہدے پر چھوڑا تھا لیکن بعد میں خو د حکمران بن بیٹھا۔ کیونکہ اس وقت مغل حکمران محض نام کا حکمران رہ گیا تھا۔اس کے پاس کوئی اختیار باقی نہ رہا تھا۔
## حوالہ جات

زمرہ:1770ء کی اموات
زمرہ:بجنور کی شخصیات
زمرہ:بھارتی مسلم شخصیات
زمرہ:پشتون نژاد بھارتی شخصیات
زمرہ:تاریخ اتر پردیش
زمرہ:روہیلہ
زمرہ:1736ء کی پیدائشیں
زمرہ:اٹھارہویں صدی کے ہندوستانی مسلمان
زمرہ:خیبر پختونخوا کی شخصیات
زمرہ:ضلع بجنور کی شخصیات
زمرہ:اٹھارویں صدی کی پیدائشیں
زمرہ:بانی شہر
زمرہ:پشتون شخصیات
زمرہ:ضلع صوابی کی شخصیات
طلعت احمد

**طلعت احمد** بھارتی ارضیاتی سائنس دان اور یونیورسٹی آف دہلی میں ارضیات کے پروفیسر ہیں۔
انھوں نے اپنا وائس چانسلر آف جامعہ ملیہ اسلامیہ کا عہدہ 15 مئی 2014 کو نئی دہلی میں اٹھایا۔
طلعت احمد کو ان کی صلاحیت کی بنا پر باقاعدہ رسمی طور پر جامعہ ملیہ اسلامیہ کے 14ویں وائس چانسلر کے طور پر تعینات کیا گیا۔ اس عہدے پر انھیں 29 اپریل 2014 کو صدر پرناب مکھرجی نے سینٹرل یونیورسٹی کے دورے پر منتخب کیا۔
انھوں نے پروفیسر ایم ایس ساجد سے چارج لیا جو جامعہ ملیہ اسلامیہ کے سابق نائب صدر نجیب سنگ دہلی کے لیفٹیننٹ گورنر بنائے جانے پر جولائی 2013 سے وائس چانسلر کے طور پر کام کر رہے تھے۔
## پیدائش
طلعت احمد جھاڑ کھنڈ کے چھوٹے سے شہر گیردھ میں پیدا ہوئے اور وہیں پلے بڑھے۔ ان کے والد معین الدین احمد تھے۔

## تعلیم

طلعت احمد نے اپنی اسکول کی تعلیم گیردھ ہائی اسکینڈری اسکول سے حاصل کی۔ 1977ء میں علی گڑھ مسلم یونیورسٹی میں ارضیات میں ایم ایس سی کے لیے داخلہ لیا۔ 1980ء میں جواہر لال نہرو یونیورسٹی سے اور پیٹرولوجی میں ایم فل کو مکمل کیا۔ 1985ء میں انھوں نے جے این یو سے پیٹرولوجی میں اپنا پی ایچ ڈی مکمل کیا۔

## کیریئر
1979 میں ڈاکٹر احمد یو پی سی ایس میں منتخب ہوئے اور جونیئر جیولوجسٹ کے طور پر جیولوجیکل سروے آف انڈیا کے ساتھ کام کرنا شروع کیا۔ اور 1980 فروری میں جی ایس آئی میں باقاعدہ شمولیت اختیار کر لی۔ طلعت نے وہاں ایک سال تک کام کیا اور پھر جلد ہی چھوڑ دیا کیونکہ یہ ایک سروے زیادہ اور تحقیق کم تھی۔ بعد میں 16جولائی 1984 سے 3ستمبر 1989 کو وادیہ انسٹی ٹیوٹ آف ہمالیہ جیولوجی ڈھیراڈن کے ساتھ ایک سائنس دان کے طور پر کام کیا اور اس کے بعد انیس سال 1984سے 2003تک ڈی ایس ٹی کے ماتحت کام کرتے رہے۔
## تحقیق
طلعت احمد کو 65سے زائد تحقیقی اشاعت کرنے کا اعزاز حاصل ہے۔ وہ مختلف سپانسرز منصوبوں پر کام کر رہے ہیں جن میں انڈین ٹیکٹونک زونز (سی آئی جی ٹی) اور سینٹرل انڈین شیئر زونز کے جیوکیمیکل، آئسوٹوپک اور جیو کرونکل کی خصوصیات شامل ہیں۔
طلعت احمد معاشرے میں معزز اور اعلیٰ مقام کے حامل انسان ہیں۔ ان کو بہت سے اعزازات سے نوازا گیا ہے۔
یہ بھارت کی معدنیاتی سوسائٹی کے مستقل رکن ہیں۔

## حوالہ جات

زمرہ:بقید حیات شخصیات
زمرہ:بھارتی ماہرین ارضیات
زمرہ:بھارتی مسلم شخصیات
زمرہ:جواہر لعل نہر یونیورسٹی کے فضلا
زمرہ:جھاڑکھنڈ کے سائنس دان
زمرہ:دہلی یونیورسٹی کا تدریسی عملہ
زمرہ:جامعہ علی گڑھ کے فضلا
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے ہندوستانی مسلمان
اے ایف صلاح الدین احمد

**اے ایف صلاح الدین احمد** (24 ستمبر 1924ء-14اکتوبر 2014ء) ایک بنگہ دیشی تاریخ دان، انسانیت پسند اور استدلالی مفکر تھے۔

## ابتدائی زندگی و تعلیم
24 ستمبر 1924ء کو موٹھیاری، بہار برٹش انڈیا میں پیدا ہوئے۔ اور 14اکتوبر 2014ء میں 90 سال کی عمر میں ڈھاکہ بنگلہ دیش میں وفات پائی۔

ان کی پیدائش ایک تعلیم یافتہ مسلم گھرانے میں ہوئی۔ ان کے والد ابو احمد فیض محسن، دادا احمد مولوی برٹش بہار میں اعلیٰ سطح کی انتظامیہ میں شامل اور نانا عزیز الحق کلکتہ پریذڈینسی کالج کے طالب علم تھے(فنگرپرنٹس کی درجہ بندی کے نظام کی ترقی میں ان کا بہت اہم کردار ہے)۔
احمد نے حمیدہ خانوم سے شادی کی جو گریجویشن کرنے والے ابتدائی مسلمانوں میں سے ایک تھیں۔ انھوں نے اپنا ایم اے کلکتہ یونورسٹی سے کیا اور بی اے آرنرز یونیورسٹی کالج لندن سے کیا۔ اور ہوم اکنامکس کالج ڈھاکہ کے پرنسپل کی حیثیت سے ریٹائر ہوئی۔ حمیدہ نے اپنی 60 سالہ ازدواجی زندگی میں پیشہ ورانہ کیرئیر میں احمد کی حوصلہ افزائی اور مدد کی۔

## کیریئر
احمد نے اپنا تدریسی کیرئیر 1948 میں شروع کیا۔ جگن ناتھ کالج ڈھاکہ میں لیکچرار کے طور پر پھر اس کے بعد راج شاہی یونیورسٹی میں تاریخ کے پروفیسر کے طور پر مقرر ہوئے۔
جہانگیر نگر یونیورسٹی اور ڈھاکہ یونیورسٹی میں بھی تاریخ کے پروفیسر کے طور پر ملازمت کی اور 1984ء میں ریٹائر ہوئے۔
1963ء میں احمد کو امریکن ایسوسی ایشن نے پنسلوانیا اور شکاگو یونیورسٹی میں جنوبی ایشیا کے تاریخ کے پروفیسر کے طور پر مدعو کیا۔
وہ 1956ء میں کیوتو یونیورسٹی جاپان میں یونیسکو ثقافتی رکن کے طور پر بھی شریک ہوئے۔
## احمد کی دلچسپی اور شراکت
سماجی خدمات بھارت کی تقسیم کے تنازع دور کے دوران میں ریڈ کراس کے لیے ان کے کام کو ظاہر کرتی ہے۔
احمد میموریل فاؤنڈیشن میں ان کی فعال شمولیت دراصل ان کے آبائی گاؤں فرید پور (بنگلہ دیش) کی تعلیم و سماجی فلاح وبہبود ان کے خاندان کے افراد کے لیے رہی۔
وہ اپنے آپ میں بہت فعال انسان رہے جس نے مرنے سے ایک دن پہلے تک بہت فعال زندگی گزاری جس میں وہ قومی پروفیسر کے طور پر خدمات پیش کرتے ہوئے، میڈیا کو انٹرویو دیتے ہوئے، مضامین لکھنے اور شائع کرنے، اپنے طالب علموں اور پیشہ ورانہ تعلقات کے ساتھ ساتھ اپنے بچوں اور پوتے کے ساتھ مسلسل رابطہ رکھا۔

## حوالہ جات

زمرہ:بھارتی مسلم شخصیات
زمرہ:بنگالی مؤرخین
زمرہ:بنگالی مسلمان
زمرہ:بنگلہ دیشی مسلم
زمرہ:بیسویں صدی کے ہندوستانی مسلمان
زمرہ:پریزیڈنسی یونیورسٹی، کولکاتا کے فضلا
زمرہ:جنوبی ایشیا کے مؤرخین
زمرہ:ڈھاکہ یونیورسٹی کا تدریسی عملہ
زمرہ:کلکتہ یونیورسٹی کے فضلا
زمرہ:1924ء کی پیدائشیں
زمرہ:2014ء کی وفیات

زمرہ:ایکشے پدک وصول کنندگان
اسرار احمد (طبعیات دان)

**اسرار احمد** (19 دسمبر 1940 -2اپریل2010) 1961 سے علی گڑھ مسلم یونیورسٹی میں پروفیسر اور بھارتی نظریاتی نیوکلیائی ماہر طبیعیات تھے۔ وہ کوانٹم کے پھیلاؤ کی تھیوری پر اپنے کام کے لیے جانے جاتے تھے۔
وہ اٹلی کے شہر ٹریسٹی میں واقع نظریاتی طبیعیات کے بین الاقوامی مرکز کے معاون رکن تھے۔
اس کے علاوہ وہ نیویارک اکیڈمی آف سائنسز اور انڈین فزکس ایسوسی ایشن کے رکن بھی تھے۔
وہ 1985سے 1991تک علی گڑھ یونیورسٹی میں سینٹر آف پروموشن سائنس کے آغاز سے ہی اس کے بانی ڈائریکٹر تھے۔ 1988ء سے 1991ء تک طبیعیاتی شعبے کے چیئرمین رہے۔
وہ جون 1986سے 1990 تک علی گڑھ یونیورسٹی کے ماہانہ اردو رسالہ تہذیب الاخلاق کے ایڈیٹر تھے۔
انھوں نے سعودی عرب میں کنگ عبد العزیز یونیورسٹی میں بھی اپنی خدمات سر انجام دیں۔
انھوں نے ماہ لقا (ڈاکٹر قمر الدین کی صاحبزادی) سے شادی کی۔

## ذاتی زندگی اور تعلیم

اسرار ضلع اعظم گڑھ کے گاؤں مہواڑہ کے زمیندار گھرانہ میں پیدا ہوئے۔ 1959 میں شبلی نیشنل ڈگری کالج اعظم گڑھ سے انٹرمیڈیٹ اور بی ایس سی کی ڈگری لی۔ 1959 میں گورکھ پور یونیورسٹی میں بی ایس سی کے امتحان میں پہلی پوزیشن لینے پر انھیں گولڈ میڈل سے نوازا گیا۔
1961 میں اے ایم یو سے طبیعیات میں ایم ایس سی کی ڈگری لی جس میں پہلی پوزیشن حاصل کرنے پر ان کو ایف ڈی مراد میڈل سے نوازا گیا۔ انھوں نے اے ایم یو کے شعبہ طبیعیات میں اپنا پی ایچ ڈی پروفیسر موحد ذل الرحمان خان کی نگرانی میں شروع کیا۔ جبکہ 1969 میں امیدوار استاد کے طور پر اپنا کام جمع کروایا۔
## سینٹر فار پروموشن آف سائنس
اس سائنسی کام کے علاوہ احمد نے سرسید احمد خان کے اسلامی اصلاحی پیغام کو پھیلانے میں بھی حصہ لیا۔ وہ علی گڑھ تحریک کے مضبوط حامیوں میں سے ایک تھے اور سر سید کے مشن کو جدید تعلیم خاص طور پر مدرسے کے طلبہ میں سائنسی علم کے فروغ کے لیے سرگرم رہے۔ اس مقصد کے حصول کے لیے ان کو ڈاکٹر عبد السلام کی حمایت حاصل رہی۔ 1985میں اے ایم یو علی گڑھ میں سینٹرل ایسوسی ایشن آف سائنس (سی پی ایس) قائم کیا اور انھیں اس سینٹر کے بانی اور ڈائریکٹر کے طور پر تعینات کیا گیا۔
1864ء میں سر سید احمد خان نے مسلم معاشرے میں معاشرتی-معاشی اور تعلیمی ترقی کی آگاہی پھیلانے کے لیے ماہانہ اردو رسالہ تہذیب الاخلاق کا اجرا کیا۔ تہذیب الاخلاق 1881میں بند ہو گیا۔ لیکن سو سال بعد وائس چانسلر سر سید حامد نے 1981 میں اس کو دوبارہ شائع کرنا شروع کیا۔ اسرار احمد نے اس منصوبہ میں بہت دلچسپی لی اور اس منصوبے کو فروغ دینے میں اپنا کردار ادا کیا اور 1990ء تک تہذیب الاخلاق کے مدیر کے طور پر کام کرتے رہے۔ اس کے بعد انھوں نے اپنا کام پروفیسر کبیر احمد جیسی کے حوالے کر دیا۔

## وفات
2 اپریل 2010ء میں ہولی فیملی ہاسپٹل میں اسرار احمد کی وفات ہوئی۔ ان کا جسم علی گڑھ لایا گیا اور علی گڑھ مسلم یونیورسٹی میں ان کی تدفین ہوئی۔ انھوں نے اپنے لواحقین میں اپنی بیوی، دو بیٹے اور دو بیٹیاں سوگوار چھوڑیں۔
## حوالہ جات

زمرہ:1940ء کی پیدائشیں
زمرہ:2010ء کی وفیات
زمرہ:اتر پردیش کے سائنس دان
زمرہ:بھارتی مسلم شخصیات
زمرہ:ضلع اعظم گڑھ کی شخصیات
زمرہ:علی گڑھ مسلم یونیورسٹی کا تدریسی عملہ
زمرہ:بیسویں صدی کے ہندوستانی مسلمان
سید حسین بلگرامی

نواب سید حسین بلگرامی، عماد الملک بہادر، سی ایس آئی (1842ء تا 1926ء) ایک بھارتی سول سرونٹ، سیاست دان، ماہر تعلیم اور آل انڈیا مسلم لیگ کے ابتدائی رہنماؤں میں سے ایک تھے۔ مشہور مصنف، محقق اور مترجم سید علی بلگرامی ان کے چھوٹے بھائی تھے۔

## حالات زندگی
سید حسین بلگرامی 1844ء میں سادات بلگرامی کی نسل سے گیاہ میں پیدا ہوئے اور کلکتہ کے پریذیڈنسی کالج سے تعلیم حاصل کی۔ 1864ء میں ان کی شادی ہوئی اور ان کے چار بیٹے اور ایک بیٹی ہے۔ وہ لکھنؤ کے کیننگ کالج میں 1866ء سے 1873ء تک کے طویل عرصے تک عربی پروفیسر کے عہدے پر فائز رہنے کے بعد انھوں نے حیدرآباد کے نظام کی خدمت سنبھالی۔ وہ سر سالار جنگ کی وفات تک اس کے پرائیویٹ سیکرٹری رہے۔ اس عرصہ میں سر حسین بلگرامی نے سر سالار جنگ کے ساتھ انگلستان کا ایک یادگار سفر بھی کیا جہاں انھیں ملکہ وکٹوریا سے ملنے اور ان سے بات کرنے کا موقع ملا اور دوسرے ممتاز افراد جیسا کہ ڈسرائیل ، گلیڈسٹون، لارڈ سیلسبری، جان مارلے و دیگر کے ساتھ بھی ملاقات ہوئی۔

بعد ازاں وہ نظام حیدرآباد کے پرائیویٹ سیکرٹری کے طور پر مختلف کام سر انجام دیتے رہے۔ 1887ء سے 1902ء تک انھیں نظام حکومت کی طرف سے عوامی مشاورتی ادارے کا ڈائریکٹر تعینات کیا گیا۔ 1991ء سے 1902ء میں وہ یونیورسٹی کمیشن کے ایک رکن تھے۔ اس کے بعد جلد ہی انھیں 1907ء سے 1909ء میں انھیں ریاستی کونسل کے سیکرٹری اور امپیریل قانون ساز کونسل کا رکن بنا دیا گیا۔ خرابی صحت کے باعث 1907ء میں وہ نظام کی خدمات سے ریٹائر ہو گئے۔

ان کا سب سے اہم کام ماہر تعلیم کے طور پر تھا۔ انھوں نے ایک تعلیمی ادارے کی بنیاد رکھی جو آگے چل کر نظام کالج کہلایا۔ 1885ء میں انھوں نے لڑکیوں کے لیے ایک اسکول قائم کیا جو بھارت میں اس قسم کا پہلا اسکول تھا۔ تین صنعتی اسکولوں (تاکہ زوال پزیر صنعتوں کو دوبارہ ابھرنے کا موقع مل سکے) کے قیام میں ان کا کلیدی کردار رہا جس کے لیے انھوں نے مقامی صنعتوں کے تین بڑے مراکز اورنگ آباد، حیدرآباد اور ورانگل کا انتخاب کیا۔ انھوں نے ایک ریاستی لائبریری بھی قائم کی۔

اپنی خدمات کے لیے انھیں نواب علی خان بہادر، موتامن جنگ، عماد الدولہ اور عمادالملک کے القاب سے نوازا گیا اور برطانوی راج کے لیے ان کی خدمات پر بھارتی حکومت نے انھیں سی ایس آئی سے نوازا۔

## حوالہ جات

زمرہ:آل انڈیا مسلم لیگ کے اراکین
زمرہ:بھارتی مسلم شخصیات
زمرہ:1844ء کی پیدائشیں
زمرہ:انیسویں صدی کے ہندوستانی مسلمان
زمرہ:بیسویں صدی کے ہندوستانی مسلمان
زمرہ:مسلم شخصیات
تنموئے بوس

**تنموئے بوس** (تاریخ پیدائش 23 اگست 1963ء) ایک بھارتی باجا نواز اور طبلہ نواز ہے۔اس کے علاوہ وہ ایک موسیقار، فلمی اداکار اور شاعر بھی ہے جس نے پنڈت روی شنکر، انوشکا شنکر اور امجد علی خان کے ساتھ مل کر کام کیا اور 2002ء میں تال تنترا کے نام سے ایک موسیقی کا گروپ بنایا۔

ابتدائی زندگی اور تربیت:

وہ کلکتہ میں پیدا ہوا اور وہیں پرورش پائی۔ ساؤتھ پوائنٹ ہائی اسکول میں تعلیم حاصل کی اور اسکاٹش چرچ کالج سے گریجویشن کیا۔ وہ سات سال کی عمر میں ہی موسیقی کی تعلیم حاصل کرنے لگا اور پنڈت مہاراج بنیجی موسیقی کے آلات کا علم اور پنڈت مانتو بینرجی سے ہارمونیم اور طبلہ سیکھنا شروع کیا۔ اس کی سنجیدہ تربیت کا آغاز روایتی استاد شیشیا پرم پرا پنڈت کنائی دتہ نے کیا۔اپنے سابق استاد کی وفات کے بعد تنموئے نے پنڈت شنکر گھوش کی شاگردی اختیار کر لی۔

تنموئے نے بڑے پیمانے پر نامی گرامی موسیقاروں کے ساتھ پوری دنیا میں کلاسیکی موسیقی میں اپنے فن کا مظاہرہ کیا جیسا کہ استاد منور علی خان، پنڈت وی جی جوگ، استاد امرت خان اور بہت سے دوسرے فنکاروں کے ساتھ۔

تنموئے بوس کی زندگی میں دوسرا بڑا اہم سنگ میل اس وقت آیا جب روی شنکر نے اسے اپنے ساتھ پوری دنیا میں باقاعدگی سے بجانے کا موقع فراہم کیا۔ اس نے تقریباً سال کا آدھا حصہ اتنے بڑے فنکار کے ساتھ سفر کیا۔ تنموئے ایک پرجوش محقق اور شاعر رہ چکا ہے۔

بیرون ملک اس کے طویل دوروں نے اسے موسیقاروں، شاعروں، ماہر رقاصوں کے ساتھ گھلنے ملنے اور کام کرنے کا موقع ملا جس سے اسے نت نئے تجربات حاصل ہوئے۔
موسیقی کیرئیر

تال تنترا اور اس سے حاصل ہونے والے تجربات نے تنموئے بوس کو بھارت میں اس کے دور کا سب سے بہترین طبلہ نواز بنا دیا۔ اس کے علاوہ دو عظیم فنکاروں پنڈت روی شنکر اور استاد امجد علی خان کے ساتھ لمبہ عرصہ گزارنے نے انھیں بین الاقوامی موسیقی کا سفارت کار بنا دیا۔

## حوالہ جات

## بیرونی روابط
* Tanmoy Bose, Profile at last.fm
* 

زمرہ:1951ء کی پیدائشیں
زمرہ:بقید حیات شخصیات
زمرہ:بنگالی موسیقار
زمرہ:بیسویں صدی کے بھارتی موسیقار
زمرہ:بیسویں صدی کے مرد موسیقار
زمرہ:بھارتی مسلم شخصیات
زمرہ:بھارتی نوازندے
زمرہ:بھارتی ڈھولچی
زمرہ:ریاستہائے متحدہ کو بھارتی تارکین وطن
زمرہ:کولکاتا کے موسیقار
زمرہ:کلکتہ یونیورسٹی کے فضلا
زمرہ:طبلہ نواز
زمرہ:بیسویں صدی کی امریکی مرد موسیقار
زمرہ:اسکاٹش چرچ کالج کے فضلا
زمرہ:ویکی ڈیٹا سے مختلف مختصر وضاحت
اقبال امروہی

### تعلیم اور نوکری
سید اقبال امروہی کا تعلق امروہہ سے ہے۔ ابتدائی اور ثانوی تعلیم ممبئی مہاراشٹر میں ہوئی۔

احمد سیلر ہائی اسکول سے 1957 میں گریجویشن کی ۔

ممبئی میں میونسپل کارپوریشن گورنمنٹ میں ملازمت اختیار کی اور 1994 میں ریٹائر ہوئے ۔

### تصانیف
نفسیات کے مضمون میں مہارت رکھتے ہیں اور اس سلسلے میں چار کتابیں ہندوستان اور پاکستان میں چھپ چکی ہیں۔ اس کے علاوہ متعدد مضامین ہندوستانی اخبارات اور جریدوں میں شائع ہو چکے ہیں۔

* اصطلاحات نفسیات تشریح و تفہیم
* جدید نسفیات
* روزمرہ کی نفسیات
* نفسیات کے معمار

#### اصطلاحات نفسیات تشریح و تفہیم
پہلی کتاب **اصطلاحات نفسیات تشریح و تفہیم** دہلی سے شائع ہوئی ، پاکستان میں یہ کتاب نفسیات کا انسائیکلوپیڈیا کے نام سے شائع ہوئی۔ انٹرنیٹ پر اس کتاب کو اردو انسائیکلوپیڈیا کی ویب سائٹ پر شامل کیا گیا اور فرہنگ نفسیات کے تحت اس کی مقبولیت اتنی بڑھی کہ پچاس ہزار سے زائد افراد اس سے استفادہ کر چکے ہیں۔

#### [[نفسیات کے معمار]]
ہندوستان میں کتاب کے ناشر انیس امروہی ہیں جنھوں نے اسے تخلیق کار پبلشرز، دہلی سے شائع کیا (اقبال امروہی کے تمام کتابیں انھوں نے ہی شائع کی ہیں )

اس کتاب کے پاکستانی ناشر گگن شاہد اور امر شاہد ہیں جو بک کارنر جہلم  کے روح رواں ہیں۔ پاکستان میں اس کی پہلی اشاعت جولائی 2017 میں ہوئی۔

انیس امروہی اور بیگم انیس امروہی نے کتاب کی پروف خوانی اور ترتیب دی ہے۔ ڈاکٹر نیر جہاں اور ان کے فرزند مسعود التمش نے ٹائٹل اور کتاب کی تزئین کی ہے۔ نئی دہلی سے شمیم حنفی نے کتاب کا تعارف لکھا ہے۔ کتاب کی حروف خوانی پروفیسر قدیر احمد کھوکھر نے کی ہے اور کتاب کا دیباچہ بھی لکھا ہے۔

##### کتاب میں درج نفسیات دان
کتاب میں پچیس نفسیات دانوں کا مختصر حال لکھا گیا ہے۔

ارسطو اور بقراط کو یونانی تہذیب کے نمائندہ نفسیات دان کے طور پر پیش کیا ہے جبکہ ان دونوں کی حیثیت بطور فلسفی اور طبیب بھی مشہور ہے۔

ڈیکارٹ جس کا تعلق فرانس سے تھا اسے یونانی فلسفیوں کے ہم پلہ لکھا ہے اور اسے فلسفے کو سائنسی بنیادوں پر استوار کرنے والا لکھا ہے۔ اسے فلسفہ تشکیک کا بانی بھی سمجھا جاتا ہے۔ فلسفے میں ڈیکارٹ کی شہرت مسلمہ ہے ، حیرت ہے کہ نفسیات دان کی حیثیت سے اسے کتاب میں کیوں شامل کیا گیا اور اگر کیا تو اس کی نفسیات کے لیے خدمات پر کوئی روشنی کیوں نہیں ڈالی۔

برطانوی فلسفی جان لاک کی فہمیدگی کی صلاحیتیوں پر کچھ روشنی ڈالی ہے جس میں آئیڈیا کو بنیادی اہمیت حاصل ہے۔

سترہویں صدی کے تین فلسفیوں کا ذکر کیا گیا ہے، یہ تین فلسفی ڈیکارٹ ، لائبنز اور اسپنی نوزا ہیں۔ ڈیکارٹ اور لائبنز مشہور رہے مگر اسپی نوزا زندگی بھر گمنامی کی زندگی گزارتا رہا۔

## حوالہ جات

* 

## بیرونی روابط
علی بدیش

**علی بابا بدیش** (پیدائش کا سال 1957ء) بحرین میں بدنام بھارتی جابر اور بھارتی زیر زمین دنیا کا ڈان تھا۔ اسی کی دہائی میں ممبئی بھارتی پولیس کے ہاتھوں پکڑے جانے کے خوف سے بدیش بحرین بھاگ گیا جہاں اس نے منامہ کے مرکزی شہر میں اپنی سرگرمیوں کے لیے نیا اڈا تشکیل دیا۔

## ابتدائی زندگی
بدیش کی ابتدائی زندگی اور اس کے پس منظر کے بارے میں تفصیلات نہیں ملتیں۔ بھارتی والدہ اور عرب والد کے گھر پیدا ہونے والے بدیش نے زیر زمین دنیا میں قدم رکھنے کا آغاز جیب تراشی اور چھوٹی موٹی غنڈہ گردی سے کیا۔ شہر کے شمال مشرقی مضافات میں واقع علاقے وکھرولی کی پولیس نے اس کے خلاف حملہ کرنے کا مقدمہ درج کیا۔ تاہم چھوٹے موٹے جرائم میں ملوث ہونے کے باوجود کہا جاتا ہے کہ بدیش نے پونے کے قریب ایک بورڈنگ اسکول میں تعلیم بھی حاصل کی۔

## داؤد ابراہیم سے ملاقات

پنکھیش بابا کے مقبرے کے قریب خستہ حال محلے میں رہائش کے دوران میں بدیش کی ملاقات داؤد ابراہیم گینگ کے چند افراد سے ہوئی جو پولیس کے خوف سے بھاگے ہوئے اور وکھرولی پارک سائٹ ایریا کے نواحی بستی کی بھول بھلیوں میں چھپنے کی جگہ تلاشتے پھر رہے تھے۔ بدیش نے ان افراد کو پناہ گاہ فراہم کی جس کا صلہ اسے جلد ہی دبئی جانے پر داؤد ابراہیم سے ملاقات کی صورت میں مل گیا جو ڈی کمپنی کا سربراہ اور بھارت کا سب سے مطلوب مفرور شخص تھا۔

## گینگ کا سربراہ
بعد میں بدیش داؤد ابراہیم کی ڈی کمپنی سے الگ ہو گیا اور اس کے کاروبار کے مختلف شعبوں سے متعلق کاموں سے منسلک ہو گیا جیسے کچھ اسمگلروں کے ساتھ اس کے تعلقات استوار ہو گئے جن میں شعیب خان، عرفان ھوگا اور اعجاز پٹھان شامل ہیں۔ اس نے اپنا ایک علاحدہ گینگ بنایا جس کا ہیڈکوارٹر بحرین میں قائم کیا۔ وہ داؤد ابراہیم کے کچھ دشمنوں سے ملا اور انھیں اس کے خلاف اقدامات کرنے کے سلسلے میں رہنمائی کرتا رہا۔ یہ خوفزدہ گینگسٹر ورار-ورار سے سبھاش سنگھ ٹھاکر تھاجوکہ حال ہی میں نیو دہلی کی تہار سینٹرل جیل میں قید کیا گیا ہے۔ ابراہیم کا ایک سابق ساتھی دلاور خان بھی بدیش کا دست راست بن گیا۔ اس طرح ان لوگوں کے اتحاد نے ابراہیم کے زوال پزیر راج کو بڑا نقصان پہنچایا اور ابرہیم کے لیے پریشانی کا سامان کیا۔

## حوالہ جات

زمرہ:بقید حیات شخصیات
زمرہ:1957ء کی پیدائشیں
زمرہ:بھارتی بلوائی
زمرہ:بھارتی بلوائی سرغنے
زمرہ:بھارتی چنگی چور
زمرہ:بھارتی مسلم شخصیات
زمرہ:بحرینی مسلم
زمرہ:ممبئی کے مجرمین
زمرہ:بحرین میں جرائم
زمرہ:بھارت میں منظم جرائم
زمرہ:2022ء کی وفیات
حمید دلوائی

**حمید عمر دلوائی** (20 ستمبر 1932ء تا 3 مئی 1977ء) مہاراشتڑا بھارت کے سماجی اصلاح کار، ایک مفکر، کارکن اور مراٹھی زبان کے ایک مفکر تھے۔ وہ ضلع کوکن رتناگری کے ایک مراٹھی مسلم گھرانے میں پیدا ہوئے۔ ان کا گاؤں میرجولی، چپلن کے نزدیک واقع ہے۔ دلوائی نے ابتدائے جوانی میں بھارتی سماجی جماعت جے پرکاش نارائن میں شمولیت اختیار کی لیکن پھر جلد ہی اس کو چھوڑ کر مسلم کمیونٹی میں سماجی اصلاحات کے لیے شامل ہوئے اور خاص طور پر عورتوں کے حقوق کے لیے کام کیا۔ اس وقت لوگ مذہبی اور قدامت پسند تھے۔ حمید چند مذہبی سیکولر لوگوں میں سے ایک تھے۔ جنھوں نے مخصوص مذہبی قوانین کی بجائے یونیفارم سول کوڈ کی طرف اشارہ کیا اور بھارت میں تین طلاق کے خاتمہ کے لیے جدوجہد کی۔
انھوں نے 22 مارچ 1970ء کو پونا میں اپنے خیالات اور کام کے لیے مسلم ستیہ شودھک منڈل(اسلامی سچائی تلاش کرنے کی سوسائٹی) جیسا پلیٹ فارم قائم کیا۔
اس سوسائٹی کے ذریعے حمید نے مسلم کمیونٹی میں خاص طور پر عورتوں کے ساتھ روا رکھے جانے والے برے سلوک کو بہتر بنانے کے لیے کام کیا۔ انھوں نے بہت سی مسلم عورتوں کی مدد کی جن کو انصاف کی سخت ضرورت تھی۔
انھوں نے اردو کی بجائے اپنی مادری زبان میں مسلمانوں کو تعلیم حاصل کرنے کی حوصلہ افزائی کی اور اس مقصد کے حصول کے لیے ایک مہم چلائی۔
انھوں نے ہندوستانی کمیونٹی میں قابل قبول عمل کو اپنانے پر بھی زور دیا۔
انھوں نے مسلم سیکولر سوسائٹی قائم کی۔ انھوں نے مہم کے ذریعے بہتر سماجی طریقوں کے لیے بہت سے عوامی اجلاسوں، اجتماعات ، کنونشن اور کانفرنسوں کا انتظام کیا۔
وہ ایک بہت اچھے مراٹھی ادیب بھی تھے۔ انھوں نے ناول ایندھن، لاٹ، مختصر کہانیاں اور مسلم سیاستوں کا ایک مجموعہ بھی لکھا۔ دلوائی کے بھائی حسین دلوائی مہاشتڑا میں ایک کانگریس رہنما ہیں۔ فی الحال وہ پارلیمانی ہاؤس کے اعلیٰ رکن ہیں۔ انھوں نے مہاراشتڑا میں کانگریس کے ایک ترجمان کے طور پر بھی خدمت کی ہے۔ 3 مئی کو 1977ء میں گردے فیل ہونے کی وجہ وفات پا گئے۔ 1969ء میں ان کی اہم کتاب ہندوستان میں مسلم سیاست شائع ہوئی۔

## حوالہ جات

زمرہ:1932ء کی پیدائشیں
زمرہ:1977ء کی وفیات
زمرہ:بیسویں صدی کے بھارتی صحافی
زمرہ:بیسویں صدی کے بھارتی مؤرخین
زمرہ:بھارتی اشتراکیت پسند
زمرہ:بھارتی فعالیت پسند برائے حقوق نسواں
زمرہ:بھارتی مسلم شخصیات
زمرہ:ضلع رتناگری کی شخصیات
زمرہ:مراٹھی زبان کے مصنفین
زمرہ:مسلمان مصلحین
زمرہ:مہاراشٹر کے اسکالر
زمرہ:نسائیت پسند اشتراکی
زمرہ:نسائیت پسند بھارتی
زمرہ:نسائیت پسند مرد
زمرہ:نسائیت پسند مسلمان
زمرہ:بیسویں صدی کے ہندوستانی مسلمان
زمرہ:ہندوستان کے سماجی مصلحین
زمرہ:بھارتی مذاہب کے نقاد
امینہ ڈیسائی

**امینہ ڈیسائی** (سی 1920ء-10جون 2009ء) جنوبی افریقا میں طویل عرصہ پر مشتمل سیاسی قیدی خاتون تھی جس کا تعلق بھارت سے تھا ۔1996ء میں وہ 63 سال کی عمر میں سچ اور مصالحت کمیشن کی گواہ تھی۔ سال 2013ء میں وہ جنوبی افریقا کے قومی ایوارڈ آرڈر آف لتھولی سے نوازی گئی۔
امینہ نگدی جنوبی افریقہ میں پیدا ہوئی۔ اور مالے والدہ اور بھارتی والد کے نو بچوں میں سے ایک تھی۔ دس سال کی عمر میں اسے اپنے چھوٹے بھائی بہن کی دیکھ بھال کے لیے زبردستیاسکول چھوڑنا پڑا۔ نرس بننے کی خواہش کے ساتھ اس نے مڈوائفریاسکول میں خود داخلہ لے لیا مگر پانچویں دن اس کا باپ اسے زبردستی گھر واپس لے گیا۔ تاہم اس نے اپنی پڑھائی جاری رکھی اور آخر میں اسے جوہانسبرگ کے ہارورڈ کالج میں پڑھنے کی اجازت مل گئی جو اس وقت صرف گوروں کے لیے مخصوص تھا۔امینہ کامرس، ٹائپنگ اور املاک میں قابلیت حاصل کرنے والی پہلی غیر سفیدفام طالب علم بن گئی۔
1943ء میں سلیمان ڈیسائی سے اس کی شادی ہوئی جو ٹرانسول کانگریس انڈیا کا ایک اہم رکن تھا اور حکومت کے خلاف غیر فعال مزاحمتی مہم میں شامل تھا۔ ڈیسائی ایک بہت بڑے مقامی جوتوں کی ایجنسی کے مالک بھی تھا۔1969ء میں ڈیسائی کی موت کے بعد امینہ نے فوری طور پر اپنے شوہر کا کاروبار سنبھالا اور ایک کامیاب پیشہ ور عورت کی حیثیت سے 35 سال تک بہت کامیابی سے کاروبار کو آگے لے گئی۔
سال 2004ء میں اس نے جنوبی افریقہ صحت کی خرابی کی وجہ سے چھوڑا اور اس کو برطانیہ اور آئرلینڈ میں اس کے بچوں کے ساتھ رہنے کے لیے لایا گیا جو 1970ء کی دہائیوں میں فرار ہونے والوں کی پناہ گاہ ہوتی تھی۔ سال 2009ء میں ڈبلن میں امینہ کی بہت گمنامی میں موت واقع ہوئی۔
موسیقیار کائنڈنیس، اصل نام آدم برینبریج ،امینہ کا پوتا ہے۔
امینہ کو غیر قانونی افریقی نیشنل کانگریس کے مقاصد کے حصول کی سازش کے الزام میں احمد تیمول ( جو کچھ دن پہلے ہی اپنی رہائش گاہ سے گرفتار ہوا تھا) کے ساتھ گرفتار کر لیا گیا۔
تیمول کی گرفتاری کے بعد 23 اکتوبر 1971ء کو صبح کے تین بجے سیکیورٹی پولیس نے امینہ کے گھر پر حملہ کیا اور اس کو گرفتار کر کے جوہانس برگ کی بدنام زمانہ جان ووسٹر اسکوائر جیل میں لے گئے۔
## حوالہ جات

زمرہ:بھارتی مسلم شخصیات
زمرہ:جنوبی افریقی زیر حراست اور قیدی شخصیات
زمرہ:2009ء کی وفیات
زمرہ:1920ء کی پیدائشیں
زمرہ:1920ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:جنوبی افریقی مسلم
دوست محمد خان (بھوپال)

**دوست محمد خان اورکزئی ** (سنہ 1657ء-1728ء) مرکزی بھارت کی ریاست بھوپال کے بانی تھے۔ انھوں نے مدھیہ پردیش ریاست کا دار الحکومت بھوپال جیسا جدید شہر قائم کیا تھا۔
ایک تہرائی پٹھان کی حیثیت سے 1703ء میں دوست محمد خان نے مغل فوج میں شمولیت اختیار کی ۔ بہت تیزی کے ساتھ وہ درجہ بندی کی صفیں پھلانگتا ہوا مرکزی بھارت کے شہر مالوا میں تعینات ہوا۔ شہنشاہ اورنگ زیب کی وفات کے بعد دوست محمد خان نے سیاسی طور پر غیر مستحکم مالوا کے کئی محاذوں پر خدمات سر انجام دیں۔ اس نے منگل گڑھ کے شاہی خاندان میں شادی کی اور رانی دؤگر کے مرنے کے بعد اس کی ریاست پر قبضہ کر لیا۔ مالوا کے مقامی راجپوت سربراہوں کی مدد سے اس نے مغل سلطنت کے خلاف بغاوت کر دی۔ شکست اور زخموں سے چور جنگ کے اختتام پر اس نے زخمی سید حسین علی براہا کی مدد کی جو سید برادران میں سے ایک تھا۔ اس مدد نے اس کے لیے نئی دوستی کا در کھولا۔ سید برادران مغل دربار کے بااثر حکمران تھے۔ دوست محمد خان نے مالوا کئی ریاستوں کو اپنی حکومت میں شامل کیا۔ خان نے رانی کملا پتی جو گوند راجدھانی کی حکمران تھی، کے لیے اجتماعی خدمات بھی فراہم کیں اور اس کے عوض اس کو چھوٹا سا علاقہ بھوپال ملا۔ رانی کی موت کے بعد اس کے بیٹے کو قتل کر کے اس نے گوند راجدھانی پر قبضہ کر لیا۔ 1720ء کے ابتدائی دور میں اس نے بھوپال کے گاؤں کو ایک مضبوط شہر میں بدل دیا تھا اور نواب کے لقب کا دعوی کر دیا جو ہندوستان کی شاہی ریاستوں کے مسلم حکمران استعمال کیا کرتے تھے۔
دوست محمد خان مغل سلطنت کے مغربی فرنٹئیر (موجودہ وفاقی انتظامیہ قبائلی علاقہ جات، پاکستان) تہرہ کے علاقہ میں پیدا ہوا۔
ان کے والد نور محمد خان میر خیل کے اورکزئی قبیلے سے تعلق رکھتے تھے۔ یہ قبیلہ تہرا اور پشاور کے علاقہ میں رہتا ہے۔جس کو آج کل خیبر پختونخوا پاکستان کا ضلع اورکزئی کہا جاتا ہے ۔ ک دوست محمد خان نے 1728ء میں بیماری کی حالت میں وفات پائی۔ یہ کہا جاتا ہے کہ ان کے جسم پر 30 سے زائد نشانات تھے جو ان کو مختلف لڑائیوں، جنگوں میں لگے تھے۔

## حوالہ جات

زمرہ:1672ء کی پیدائشیں
زمرہ:1728ء کی وفیات
زمرہ:بھارتی مسلم شخصیات
زمرہ:بھوپال کے نواب
زمرہ:پشتون نژاد بھارتی شخصیات
زمرہ:مغل اشرافیہ
زمرہ:ہندوستان کے نواب
زمرہ:کامنز زمرہ جس کا ربط ویکی ڈیٹا پر ہے
زمرہ:اٹھارہویں صدی کے ہندوستانی مسلمان
زمرہ:1650ء کی دہائی کی پیدائشیں
زمرہ:اٹھارہویں صدی کی مغلیہ سلطنت کی شخصیات
ارمان ابراہیم

**ارمان ابراہیم** (پیدائش 17 مئی 1989ء ) چنئی انڈیا سے ایک کار ریسر ہے۔ وہ سابق بھارتی ایف 3 چیمپیئن اکبر ابراہیم کا بیٹا ہے۔ وہ مدراس تامل ناڈو انڈیا میں پیدا ہوا۔

## کیریئر
ابراہیم نے اپنا کیریئر 2004ء میں کارٹنگ سے شروع کیا اور فارمولہ ایل جی بی چمپئین بن
گیا۔
بعد میں وہ 2005ء میں فارمولہ بی ایم ڈبلیو ایشیا میں گئے۔
اسی سال کے دوران میں اس نے اے1 میں گرینڈ پری چمپئین شپ میں اے 1 ٹیم کی نمائندگی کی۔ فنڈ کی کمی کے باعث یہ چھ ریس کروانے بعد بند ہو گئی۔
اس نے 2006-7 میں دوبارہ اے 1 ٹیم بھارت کی طرف سے گرینڈپرکس سیزن میں ڈرائیو کی۔ سال 2007ء میں وہ فارمولہ وی 6 میں بھی میں گیا ۔ وہاں اس نے پانچ ریس جیت لیں اور پوائنٹس میں سیکنڈ پر ختم کی۔
وہ 2008ء میں جی پی ٹو ایشیا سیریز میں بھی شامل ہوا اور ڈیوڈ پرائس ٹیم کے لیے ڈرائیو کی اور پوائنٹس پر 26 ویں نمبر پر 9 ویں پوزیشن حاصل کی۔
12 دسمبر 2008ء میں ابراہیم کو پہلا ( اور آخری، واحد) ایشین ڈرائیور اناؤنس کیا گیا جو 2009ء میں ایف آئی اے فارمولہ ٹو کی دوبارہ واپسی کے لیے کار نمبر چھ چلاتے تھے۔ اس نے برنو میں پوائنٹس میں سترہویں نمبر پر دوسری چھٹی جگہ پر ریس ختم کی جس سے بہتر نتائج حاصل کیے۔
فارمولہ 2 کی ویب سائٹ نے ارمان کو "بہترین ریس فارم کے ساتھ ڈرائیور " کا درجہ دیا۔
ارمان نے اوسطاً فارمولا 2 میں فی کار، 8 کاروں کو ہرایا دیا۔ دوسرا بہترین ڈرائیور ایڈورڈو پسکوپو تھا جس نے اوسطاً 5 کو منظم طریقے سے ہرایا۔
ارمان نے 2010ء میں موٹر سپورٹ ویژن کے لیے ایف آئی اے فارمولہ ٹو میں واپسی اختیار کی۔
اس نے اپنی پہلی ایف ٹو پوڈیم ، سرکٹ دی ویلینکا میں ختم کر لیا اور پوائنٹس میں دسویں نمبر پر ترقی کی۔
2011ء میں وہ سیریز اور ٹیم میں واپس آیا لیکن سولہ میں سے بارہ ریسوں کے بعد سیریز دوبارہ چھوڑ دی اور پوائنٹس میں 15ویں پر ختم کر دی۔
ارمان بھارتی میڈیا میں بہت مقبول ہے۔ اکتوبر 2009ء میں بھارت کے دورے کے وقت سابق ایف 1 سپر اسٹار ڈیوڈ کلاتھرڈ کے ساتھ ٹی وی پر اس کا خصوصی پروگرام نشر ہوا۔

## حوالہ جات

زمرہ:1989ء کی پیدائشیں
زمرہ:بقید حیات شخصیات
زمرہ:بھارتی مسلم شخصیات
زمرہ:تمل کھلاڑی
زمرہ:بھارتی ریئلٹی ٹیلی ویژن سیریز کے شرکا
زمرہ:بھارتی شخصیات
فضل پوکویا تھنگل

**فضل پوکویا تنگل(انگریزی : Sayyed Fadal Pookoya Thangal)** (سنہ 1820ء کیرلا-1901ء ترکی) سید فضل پاشا کے نام سے جانے جاتے ہے۔ وہ ایک اسلامی مبلغ تھے جو کیرالہ میں سرگرم تھے۔
آپ کے والد کا نام قطب الزمان سید علوی رحمہ اللہ ہے۔
بعد میں وہ حضرموت یمن سے 18 رمضان ہجری 1183 میں سترہ سال کی عمر میں اسلام کی تبلیغ کے لیے علاقہ ملیبار آئے۔ وہ سید علوی ممبرم رحمہ اللہ کے اکلوتے بیٹے تھے۔
## پیدائش اور بچپن
سید فضل پوکویا تنگل 1820ء کی دہائی میں پیدا ہوئے۔
وہ ممبورم کے سید علی تنگل کے بیٹے تھے جو ماپیلا مسلمانوں کے سیاسی لیڈر اور اسلامی صوفی تھے۔
ان کی والدہ فاطمہ بیوی مسلم صوفی ابوبکر مدنی (کویالندی) کی بیٹی تھیں۔
فضل تنگل کا بچپن اپنے والد کی زیر نگرانی تعلیم حاصل کرنے میں گذرا۔
فضل تنگل نے سب سے پہلے اپنے والد کے ذاتی معاون الحاجی چالیلکتھ کودے اور اس کے بعد پاپرنندگدی ابو بکر کویا مسلیار ، بیتھن مسلیار ویلینگود، عمر خازی، معی الدین خازی ، قلیکت خازی، زین الدین مسلیار تھیررنگادی اور شیخ سلیم عبداللہ بن عمر سے تعلیم حاصل کی۔ انھوں نے حدیث، فقہ اور زبانوں کا علم حاصل کیا۔

## خاندانی پس منظر
سید فضل پووکویا کی دو بیویوں سے تین بیٹیاں اور چھ بیٹے تھے۔
ان کی دو بیٹیاں بچپن میں ہی مر گئی تھیں۔ سید سہل، سید احمد، سید محمد، سید حسن، سید یوسف اور سید علی ان کے بیٹے تھے۔ ترکی میں انھوں نے اپنے گھر والوں کے ساتھ شاندار زندگی گزاری۔ ان کی موت کے بعد حکومت ترکی ان کے گھر والوں کو پینشن دیتی رہی۔

## بغاوت
فضل تنگل 20 سال کی عمر میں اپنے والد کی وفات سے قبل برطانوی مخالف تحریک کے رکن تھے اس وقت ممبورما میں کوئی جامع مسجد نہیں تھی۔ فضل تھن نے ایک جامع مسجد تعمیر کروائی۔ جمعہ کے خطبہ میں انھوں نے مالابار کے مسلمانوں کے موجودہ حالات پر بات کی۔ برطانویوں نے اس تحریک میں ملوث ہونے پر ان کی تفتیش کی۔
## حوالہ جات

زمرہ:1820ء کی دہائی کی پیدائشیں
زمرہ:1901ء کی وفیات
زمرہ:بھارت میں فسادات اور شہری انتشار
زمرہ:بھارتی مسلم شخصیات
زمرہ:کیرلا میں اسلام
زمرہ:منجیری
زمرہ:موپلاہ
زمرہ:انیسویں صدی کے ہندوستانی مسلمان
زمرہ:اشاعرہ
زمرہ:انقلابی
زمرہ:بھارتی سیاست دان
زمرہ:شافعیہ
زمرہ:ہندوستانی صوفیا
زمرہ:بھارت کے سنی علما
زمرہ:مسلم جوامع
زمرہ:ترکیہ میں تدفین
زمرہ:مسلمان مصلحین
زمرہ:11 مارچ کی پیدائشیں
زمرہ:1824ء کی پیدائشیں
زمرہ:تاریخ کیرلا
زمرہ:تاریخ عمان
زمرہ:اتحاد اسلامیت
زمرہ:برطانوی ہند کی عسکری تاریخ
زمرہ:برطانوی ہند کی شخصیات
زمرہ:شخصیات سلطنت عثمانیہ
زمرہ:صوفیا